Lulla Fossland

Lulla Einrid Fossland (1917–2009) var en norsk politiker og stortingsrepresentant for Arbeiderpartiet.

Fossland var født i Harstad. Hun tok middelskoleeksamen i 1933, folkehøgskole 1936/37 og handelsskole i 1960. Hun arbeidet i grensepolitiet 1937–1945. I 1937 giftet hun seg med kunstneren og tollfunksjonæren Torolf Fossland, og flyttet i 1945 med han til Lierne, der hun arbeidet som ekspeditrise, og i 1958 til Karmøy, der hun arbeidet som setter i avis og som syerske ved Parella konfeksjonsfabrikk. I 1974 flyttet ekteparet til Rakkestad.

Hun var 1. vararepresentant til Stortinget for Rogaland Ap 1969-73 og 1973-77. I den første perioden rykte ho opp til fast representant 25. november 1969 etter at Peder Næsheim døde. Hun gikk på LO-skolen i 1965, og hadde flere verv i fagbevegelsen.

Referanser 

Stortingsrepresentanter 1969–1973
Stortingsrepresentanter fra Ap
Stortingsrepresentanter for Rogaland
Personer fra Karmøy kommune